Arne Bruland
Store norske leksikon,Kunst og estetikk,Bildende kunst,Kunsthistorie,Norsk bildende kunst fra 1945 til 1990
Arne Bruland var en norsk maler, tegner og grafiker. Han var også teatermaler, blant annet for Riksteatret. Bruland hører hjemme i gruppen av kunstnere som på 1950-tallet var forkjempere for det abstrakte maleriet i Norge.
Utdannelse Bruland startet sin utdannelse ved Polytechnic School of Art i London (The Borough Polytechnic) i 1939. Han var siden elev ved det illegale akademiet i 1941–1943, et lærested som ble etablert i 1941, da nazistiske ideer kom til å prege SHKS og Akademiet i Oslo. Han studerte ved Statens Håndverks- og Kunstindustriskole, Oslo 1943–1945. Tendenskunst Rundt 1950 utformet han sosial tendenskunst med titler som Protest, Konflikt og Undertrykkelse. Verkene hans fra denne tiden har et sterkt ekspressivt formspråk med taggete, spisse former. Etter hvert gikk han over til et roligere uttrykk. Les mer i Store norske leksikon Arne Bruland i Norsk kunstnerleksikon abstrakt kunst Eksterne lenker Arne Bruland i Nasjonalmuseets samling Litteratur Gjessing, Steinar (red.). Kunstnernes Hus 1930-1980. Oslo: Kunstnernes Hus, 1980. Syrdahl, Rolf W., Arne Bruland og Pelle Thommessen. Rolf W. Syrdahl, Arne Bruland , Pelle Thommessen. Utstillingskatalog, Kunstnernes Hus 1964. Oslo: Bokcentralen, 1964.